Olney Caravan Club
Olney caravan club in Buckinghamshire is an organisation representing caravanners in Olney. Nuwe Kani-stuk kom van Londen na Fugard-teater | Netwerk24
Nuwe Kani-stuk kom van Londen na Fugard-teater
Deur Mariana Malan 11 September 2018 15:55
Kunene and the King is John Kani se splinternuwe produksie waarin twee mans uit heeltemal verskillende wêrelde saamgegooi word en hulle bespreek die kwarteeu van verandering in die land. Kani is saam met Sir Antony Sher in die rolverdeling met Janice Honeyman as regisseur.
Dit is ’n koproduksie saam met The Royal Shakespeare Company (RSC) en word in April in die Fugard-teater opgevoer. Dié speelvak volg op die wêreldpremière in die RSC se Swan-teater in Stratford-upon-Avon in Engeland.
Kani was laas in die Fugard-teater te sien saam met Sandra Prinsloo in So ry Miss Daisy. Hy is bekend as akteur, aktivis en dramaturg en was onlangs in die rolprent Black Panther te sien. Van sy bekendste stukke is The Island en Sizwe Banzi is Dead.
Janice Honeyman is bekend vir regie van onder meer The Tempest, Nothing But The Truth, Hello and Goodbye en die Fugard se produksie van The Mother. Sher sal onthou word vir sy vertolkings in The Tempest, die Fugard se produksie van Broken Glass en RSC-produksies van King Lear (2016 en 2018) en Death of a Salesman.
Besprekings vir Kunene and theKing open op 30 April vir ’n speelvak van vier weke. Kaartjies kan van 5 November af 021 461 4554 of by die webtuiste www.thefugard.com bespreek word.